Општина Гевгелија - Википедија

# Општина Гевгелија

### Од Википедија, слободна енциклопедија

Општина Гевгелија се наоѓа во југоисточниот дел на Република Македонија.

| Оваа статија поврзана со Македонија е никулец. Може да помогнете со тоа што ќе ја проширите.

Општини во Република Македонија
Карта
-
Знаме | Грб
--- | ---
- | -
Име: | Гевгелија
Седиште: | Град Гевгелија
Површина: | 317 km²
Население: | 22988
Густина: | 47,55 жители на km²
Број на населени места: | 17
Населени места: | Градот Гевгелија и селата: Богородица, Габрово (Гевгелиско), Давидово, Кованци, Конско, Моин, Милетково, Миравци, Мрзенци, Негорци, Ново Коњско, Петрово (Гевгелиско), Прдејци, Серменин, Смоквица и Хума
Адреса на седиште: | Димитар Влахов 4 1480 Гевгелија
Телефон: | 034 213-843, 034 211-211, 034 213-899
Факс: | 034 213-899
Веб страница: | [1]
Е-Пошта: | gevgelijao@mt.net.mk
Претставници
Градоначалник | Драги Делев
Претседавач | -
Членови на совет | 19

## [уреди] Географиja

Општина Гевгелија се наоѓа во крајниот југоисточен дел на Република Македонија, односно во јужниот дел на Повардарието и таа граничи со Грција. Сместена е во Гевгелиско - валандовската котлина. На територијата на општината се наоѓа најфрекфентниот граничен премин кон Грција, Богородица, а тука се наоѓа и археолошкиот локалитет Вардарски Рид. Градоначалник на општина Гевгелија е Драги Делев. Седиште на општината е градот Гевгелија.

## [уреди] Историja

Вистински градски лик Гевгелија добива во 1886 година, кога во административно-управен поглед станала средиште на посебна каза-Гевгелиска.

Од овој временски период многу земјоделски производи успевале тука, благодарејќи на поволната клима и плодното земјиште и се извезувале преку солунското пристаниште. Меѓутоа стопанскиот развој на Гевгелија се претпочита во периодот од 1860 до 1912 година кога се развило мануфактурното и индустриското производство, а градот познат и како град -од станица до граница- ќе биде уште попознат со многубројните занаетчиски дуќани: чевларски, коларски, столарски, самарџиски, кројачки.

## [уреди] Економија

## [уреди] Демографија

Општината брои 22 988 жители од кои:

'22 258 (96,82%) сe Македонци

367 (1,60%) се Срби

214 (0,93%) се Власи

31 (0,13%) се Турци

13 (0,06%) се Роми

8 (0,03%) се Албанци

5 (0,02%) се Бошњаци

92 (0,40%) се други националности

Општината зафаќа територија од 317 м2, а густината на населеност изнесува 25 жители на еден км2.

Во состав на општината влегуваат и 17 села: Богородица, Габрово, Давидово, Кованци, Конско, Моин, Милетково, Миравци, Мрзенци, Негорци, Ново Коњско, Петрово, Прдејци, Серменин, Смоквица и Хума

## [уреди] Општествени институции

## [уреди] Администрација и политика

Општинската администрација ги извршува работите од надлежност на органите на општината и е должна со своето работење да обезбеди ефикасно функционирање на органите на општината. Во согласност со новиот Закон за локална самоуправа и процесот на децентрализацијата, општинската администрација во Општина Гевгелија е организирана во следниве сектори и одделенија:

Сектор за урбанизам, комунални работи и заштита на животната средина со следниве одделенија:
Одделение за урбанизам, архитектура, градежништво и заштита на животната средина
Одделение за комунални работи и локални патишта
Сектор за јавни дејности и траен развој со следниве одделенија:
Одделение за јавни дејности
Одделение за развој и прекугранична соработка
Сектор за административни, информациони и финансиски работи со следниве одделенија:
Одделение за правни и општи работи
Одделение за буџет и приходи
Одделение за административно технички работи

## [уреди] Културни и природни знаменитости

Народната библиотека Гоце Делчев се наоѓа во центарот на градот. Зградта е изградена од некој сиромав, но способен мајстор во градот во 1912 година по нарачка на некој Турчин. Се претпоставува дека мајсторот од Дебар бил баран и од други страи чорбаџии, така што до ден денешен Гевгелија ја красат конаци изградени од негова рака (Сеизов конак, Андреев конак...) Библиотеката во Гевгелија е формирана 1945 година со почетен фонд од 500 книги. Денес таа располага со над 70000 книги, со 1000 томови весници и списанија, околу 400 ретки книги и 200 наслови од роднокрајни автори. Тука се наоѓа и еден од оригиналите на книгата Огледало од Кирил Пејчиновиќ отпечатена 1816 година во Будим. Владовиот конак е изграден 1906 година, а од 1992 година е пренаменет во Народен музеј. Во него се сместени повеќе одделенија од прaисторијата, античкиот период, но и етнолошка и историска збиркa . Огромен број раритети кои потекнуваат од 8 до 4 век пред нашата ера, се најдени на локалитетите: Сува Река, Милци, Бишов Јавор и Парагон, а денес дел од нив нашле свое место во депоата на музејот во Гевгелија. Предметите што се пронајдени зборуваат за цивилизацијата која го достигнала врвот во материјалната и духовната култура. Во посебни магацински простории се откриени огромни питоси за жито, вино или масло, мегарскa чашa со симбол на македонскиот штит, сребрените монети со ликот на Александар Македонски, како и аморфи за вино, садови за миризливи масла, теркотни масла и други раритети од класичниот и предримски период. На влезот од Гевгелија, на десната страна од реката Вардар се наоѓа Вардарски Рид. Тука се направени археолошки ископувања за откривање на античкi градби од V век п.н.е. за која се уште не се знае дали се работи за античка Атaланта или Гортинија.

## [уреди] Редовни настани

## [уреди] Личности

## [уреди] Култура и спорт

На почетокот на 18-от век, од Божиќ до Водици, во центарот на Гевгелија се собирале русалиските дружини, кои по звуците на тапанот и зурлите го изведувале традиционалното русалиско оро. Одбрани момчиња, на возраст од 20-40 години, облечени во русалиска облека низ игра го демонстрирале своето витештво.
Русалиското оро се уште се игра во Гевгелија благодарејќи на момчињата од фолклорната група КУД Јосиф Јосифовски, која е формирана 1970 година. Фолклорната група работи и твори повеќе од 30 години и има одржано повеќе од 1500 концерти во земјата и странство. Добитник е на многу меѓународни награди и признанија како и на наградата 7 Ноември на градот Гевгелија. Ова фолклорна група го развива, унапредува и презентира македонскиот фолклор и обичај изразен во народните носии и песни кои го одразуваат историското минато и богато културно наследство и традиции на македонскиот народ.
Првите театарски претстави во Гевгелија биле одржани во 1908 година, а четириесет години подоцна градот добива репрезентативна зграда на народниот театар.
Во Гевгелија секоја година се одржуваат повеќе културни манифестации, како што се Априлијадата за Денот на шегата, Интернационалниот музички фестивал Калинка, Гевгелиското културно лето ТРБА ТРБИ.
Ликовното творештво, од година во година се збогатува со меѓународната Графичка колонија Гевгелија и меѓународната ликовна колонија Дојрана. Целта на ликовната колонија Дојрана е да ги зближи уметниците од светот под медитеранското сонце на гевгелиското поднебје и преку своите слики да ја облагодарат сета питомост на овој крај. Покрај богатата културна традиција, Гевгелија ја негува и спортската, преку унапредување на популарните спортови, но и омасовување на физичката култура. Спортската сала во Гевгелија, е пријатен и модерно опремен простор за спортување.
Во близина на центарот на градот се наоѓа фудбалско игралиште.Традиционално, секоја година, на патеката Милци се одржуваат мото-кросови и се организираат шампионати од европски рамки.
Негорски бањи претставуваат еден од најважните туристичко-рекреативни центри, не само поради лековитоста на водата туку и шумата која ги опколува бањите и нуди предизвик за подготовки на спортските екипи од земјата и странство

## [уреди] Иселеништво

## [уреди] Надворешни врски

Преземено од "http://mk.wikipedia.org../../../%D0%BE/%D0%BF/%D1%88/%D0%9E%D0%BF%D1%88%D1%82%D0%B8%D0%BD%D0%B0_%D0%93%D0%B5%D0%B2%D0%B3%D0%B5%D0%BB%D0%B8%D1%98%D0%B0_f4b3.html"

Категории: Македонски никулци | Македонски општини | Општини во Република Македонија

##### Views

- Статија
- Разговор
- Тековна верзија

##### Пребарај

##### Други јазици

- Български